Aan die Katolieke skool in Berkenboom word hy as 'n middelmatige student beskou. Tydens sy hoërskooljare woon hy die Sint-Lievenscollege in Antwerpen en die Sint-Jozef Klein Seminarie in Sint-Niklaas by, waar hy Anton van Wilderode as onderwyser gehad het. Reeds as jong seun toon hy belangstelling in die natuur en skilderkuns. Tydens die oorlog verdien sy vader sy brood deur skilderye te maak wat hy aan die plaaslike boere verkoop of vir kos verruil. Hy studeer 'n ruk lank regte en filologie aan die Universiteit van Gent. In 1955 stig hy saam met Hugues C. Pernath die avant-garde tydskrif Gard Sivik.
Na sy militêre diensplig in Duitsland (1956–1957) besluit hy om voltyds kunstenaar te word, maar tog verander hy vinnig van plan. Hy begin in sy vader se tekstielfabriek werk en besoek verskeie lande as verkoopsman. In 1963 stig hy sy eie invoer- en uitvoeronderneming in Japanse gedrukte sy. In 1967 koop hy 'n plaas in Slijpe en begin in 1972 weer skilder, hierdie keer met meer sukses. Verskeie uitstallings het volg hierop. Sy skilderye het so goed verkoop dat hy deeltyds vir Atlas begin werk het en hom daarna in 1975 ten volle verbind het tot die skilderkuns. Hierna word hy redakteur van die Nieuw Vlaams Tijdschrift. Hy was 'n goeie vriend van Gaston Burssens.